als_Latn dik_Latn sag_Latn
Që nga ngjizja e saj e deri më sot, pakti Rama-Basha ka nxitur fantazitë e opionionit publik duke prodhuar shumë teori konspiracioni. Teori që ndonjëherë janë aq të denja e aq fantaziste, saqë do të mahnitnin edhe vetë regjisorët e Hollivudit.
Skenare dhe hamendësime që përfshijnë aksion, dramë, fantazi, madje ndonjëherë edhe fantashkencë. Por, përtej fantazive, pakti Rama-Basha ngriti në thelb edhe pyetjen nëse është qeveria Rama apo është qeveri teknike. Të gjitha palët kishin interpretimin e tyre në lidhje me mënyrën si e shihnin këtë qeveri.
Ditëve të para kishte një kërshëri për punën dhe çfarë do të bënin këta ministra teknikë, tashmë arsyeja e daljes së ministrave teknike nëpër intervista është shumë e parashikueshme: shkarkime drejtorësh!
E teksa pamë ministrat teknikë duke ngritur kallëzime apo duke bërë denoncime për funksionarë, ajo që ende nuk kemi parë është foto e të gjithë ministrave bashkë. Po merremi me foton për të dalë te ajo që është me interes publik, mungesa e mbledhjeve të qeverisë, siç ndodhte zakonisht më parë, ku kryeministri dhe ministrat të mbledhur rreth tavolinës ovale të kryeministrisë diskutojnë dhe marrin vendime, një lajm që ka qenë tërësisht i zakonshëm deri para pak muajsh.
Çfarë kanali komunikimi përdor kryeministri me ministrat e tij?
Nëse nuk është një qeveri teknike ashtu siç është thënë që në fillim, mbase qoftë edhe për kortezi politike, të paktën duhet të ekzistonte një takim apo një foto e tillë. Por, mësa duket, pakti Rama-Basha ka prodhuar dakordësi edhe për këtë. Hirearkia e komunikimit kalon nga kryeministri tek zëvendësministja teknike, e cila më pas e përcjell nëpër ministrat teknikë. E thënë shkurt dhe thjesht, ministrat teknikë janë ministra vetëm për fushatën dhe atributet e tyre janë të lidhura vetëm me një aspekt të caktuar: zgjedhjet. Ministra që operojnë si titullarë instititucioni, por pa kompetenca të tilla, çka e bën shumë të vështirë për të dalluar nëse është bashkëqeverisje apo qeveri teknike.
als_Latn als_Latn als_Latn als_Latn als_Latn als_Latn